Komission kertomus neuvostolle henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus N:o 3019/87) Vuosi 2002 /* KOM/2003/0495 lopull. */





KOMISSION KERTOMUS NEUVOSTOLLE henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus N:o 3019/87) Vuosi 2002 JOHDANTO Henkilöstösääntöjen 101 a artiklan mukaisesti liitteessä X määrätään kolmannessa maassa työskenteleviin virkamiehiin sovellettavista erityisistä poikkeusmääräyksistä, edellä sanotun kuitenkaan rajoittamatta henkilöstösääntöjen muiden säännösten soveltamista. Henkilöstösääntöjen liitteessä X olevan 14 artiklan mukaan "komissio esittää neuvostolle vuosittain kertomuksen tämän liitteen soveltamisesta ja erityisesti 10 artiklan mukaisesti vahvistettavasta elinolosuhdekorvauksen määrästä". Komissio on laatinut 1. tammikuuta 1988 lähtien kaksitoista kertomusta. Ne koskevat seuraavia ajanjaksoja: lokakuu 1987-joulukuu 1988, 1989, 1990-1991, 1992, 1993, 1994, 1995, 1996, 1997-1998, 1999, 2000 ja 2001. Keskeistä vuodelle 2002 oli neuvoston toiveiden mukaisesti henkilöstön uudelleenjärjestelytoimien jatkaminen. 1 LUKU: YLEISET MÄÄRÄYKSET 1 artikla: Palvelukseen ottaminen Ulkomaanedustuksen palveluksessa oli 31. joulukuuta 2001 yhteensä 734 virkamiestä (mukaan luettuina 22 muiden pääosastojen kuin ulkosuhteiden pääosaston luovuttamat virat, yksi jäädytetty virka, joka siirrettiin Euroopan jälleenrakennusvirastoon, ja viisi "kiertävää" virkaa (floaters)). Virkojen lukumäärää kasvatettiin 114:llä sisäisen hajauttamisen ja yhdeksällä päätoimipaikan uudelleenjärjestelytoimien yhteydessä eli kokonaisvahvuus heinäkuussa 2002 oli 857 virkaa. Mainitut yhdeksän päätoimipaikan uudelleenjärjestelyä ovat seuraavat: - neljä alueellista varainhoidon valvojaa, - kaksi virkaa Kiinan lähetystöön (Mongolian asian seuraaminen ja poliittisen osaston vahvistaminen), - yksi toimiston päällikön virka Afganistaniin, - yksi kaupallinen virka Geneveen, - yksi A-virka taloudellisen ja kaupallisen toimiston avaamiseen Taiwaniin. Joulukuun 31. päivänä 2002 oli täytetty yhteensä 724 virkaa 853:sta, ja neljä muista pääosastoista kuin ulkosuhteiden pääosastosta peräisin olevaa virkaa (kolme varainhoidon valvojan virkaa ja yksi virka Euroopan petostentorjuntavirastossa) oli lakkautettu tai siirretty takaisin päätoimipaikkaan. Lisäksi on otettava huomioon 22:n varainhoitovuoden aikana täyttämättä olleen viran uudelleenjärjestelyt (ks. 2 artikla: Liikkuvuus) ja vaikeus täyttää tiettyjä virkoja hajauttamisen toisessa vaiheessa. Joulukuun 31. päivänä 2002 yhteensä 64 virkamiestä oli palkattu sisäisen hajauttamisen yhteydessä luotuihin toimiin ja 19:ää oltiin ottamassa palvelukseen. Vuonna 2002 yhtään virkamiestä ei otettu palvelukseen komission ulkopuolelta. 2 artikla: Liikkuvuus Virkamieskierto Vuonna 2002 virkamieskierrossa oli mukana 175 urakiertoluetteloon merkittyä virkamiestä (178 virkamiestä vuonna 2001), joista - 76 siirtyi lähetystöstä toiseen (47 vuonna 2001) - 63 siirtyi lähetystöistä päätoimipaikkaan (74 vuonna 2001) - 15:n virkasuhde päättyi (17:n vuonna 2001) - 21 virkamiestä jäi asemapaikkaansa (40 vuonna 2001) Periaatetta, jonka mukaan virkamiesten on toimittava vuoroin lähetystössä vuoroin päätoimipaikassa, on noudatettu seuraavasti: - 63 siirtyi lähetystöistä päätoimipaikkaan (74 vuonna 2001) - 67 siirtyi päätoimipaikasta lähetystöihin (79 vuonna 2001) Vuonna 2002 tapahtui siis yhteensä 221 siirtoa (217 vuonna 2001). Henkilöstön uudelleenjärjestelyt Yhteensä 22 toimea järjestettiin uudelleen alueellistamalla, lähetystöjen henkilöstöä siirtämällä ja uusia edustustoja avaamalla: - kolme johtotason toimea: lähetystön päällikön toimet Malesiassa ja Singaporessa, lähetystön apulaispäällikkö New Yorkissa; - yksi väliaikaisen asiainhoitajan toimi Kuubassa; - kaksi toimea kansainvälisten järjestöjen lähetystöissä (Wien: poliittiset asiat, New York: kehitysasioiden seuraaminen); - viisi operatiivista A-virkaa: Gabon, Jamaika, Guyana, Mauritius ja Burundi; - kaksi operatiivisen B-viran korvaamista A-viralla (Gabon ja Swazimaa); - kaksi toimea kaupallisten asioiden (Geneve) ja poliittis-kaupallisten asioiden seuraamiseen (Venezuela); - viisi hallintopäällikön toimea: Afganistanissa, Malesiassa, Singaporessa, Jordaniassa ja Tunisiassa (vaihto kahden lähetystön A- ja B-virkojen välillä); - kaksi lähetystön päällikön sihteerin toimea: Afganistanissa ja Algeriassa. 3 artikla: Henkilökierto Vuonna 2002 henkilökiertopäätökset koskivat 60:ta ulkomaanedustuksen virkamiestä, jotka määrättiin uudelleen päätoimipaikkaan ulkosuhteista vastaaviin pääosastoihin ja niiden yksiköihin. 2 LUKU: VELVOLLISUUDET 4 artikla: Tehtävien hoitaminen asemapaikassa Tähän artiklaan ei liity huomautuksia. 5 artikla: Asunto Vuonna 2002 ulkosuhteiden pääosasto jatkoi työtään kolmansiin maihin sovellettavien asumisstandardien määrittelemiseksi, jotta hallinnollista vastuuta voitaisiin siirtää lähetystöihin. Osa jo laadituista standardeista on annettu vuonna 2002 hankintoja ja sopimuksia käsittelevälle neuvoa-antava komitealle hyväksymistä varten. Komitea ei kuitenkaan halunnut ottaa kantaa asiakirjaan, koska sen toimikausi päättyi vuoden 2002 lopussa. Tämän vuoksi standardit täytyy hyväksyttää budjettipääosastolla, joka haluaisi saada kerralla kaikki tarkistetut kolmansia maita koskevat standardit sekä selvityksen niiden taloudellisista vaikutuksista. 3 LUKU: TYÖEHDOT 6, 7 ja 9 artikla: Vuosilomat Vuonna 2001 vuosilomia koskeva standardisointi jatkui vakaana seuraavien osalta: - laskentaperusteena on käytetty vuodesta 1998 lähtien työpäiviä kalenteripäivien asemesta ja - pyynnöt lomien siirtämiseksi seuraavalle vuodelle. Kolmansissa maissa toimivat virkamiehet pyrkivät käyttämään lomaoikeutensa ja vähentämään merkittäviä lomien siirtoja sekä siten noudattamaan päätoimipaikan suosituksia. - Virkamiesten määrän kasvulla ei ollut huomattavaa merkitystä 35 päivää ylittäviin loman siirtoihin. Niiden lukumäärä on pysynyt vakaana. Seuraavasta taulukosta käy selvästi ilmi, että yli 14 lomapäivän, erityisesti 36-70 lomapäivän siirrot, ovat vähentyneet tuntuvasti vuosien 1994-1995 ja 1999-2001 välisenä aikana: >TAULUKON PAIKKA> 8 artikla ja 9 artiklan 2 kohta: Poikkeuksellisen virkistysloman myöntäminen Tavanomaisen käytännön mukaisesti komissio päätti 14. helmikuuta 2002 myöntää poikkeuksellisia virkistyslomia varainhoitovuodelle 2002 vain niihin asemapaikkoihin, joissa elinolot ovat "erityisen vaikeat" - myöntämisperusteena käytetään elinolosuhdekorvauksen vuosittaisia määrittelykriteerejä - ja kriisialueiksi julistettuihin paikkoihin. Liitteessä X olevassa 8 artiklassa määriteltyjä ehtoja täsmällisesti soveltamalla kyseisen oikeuden piiriin luettiin kuuluvaksi 28 asemapaikkaa vuonna 2002 (ks. liite I) kuten vuonna 2001. Kriisialueille lomaoikeus myönnetään kriisin tosiasialliseen kestoon suhteutettuna. 4 LUKU: PALKKAUS JA SOSIAALISET EDUT 1 JAKSO: PALKKAUS JA PERHELISÄT 10 artiklan 1 kohta: Elinolosuhdekorvaus Komissio vahvisti 7. joulukuuta 2001 elinolosuhdekorvauksen määrät varainhoitovuodelle 2002, kuten liitteen II olevassa taulukossa on esitetty. (Kolme korotusta korvauksiin: Fidzi 20 prosentista 25 prosenttiin, Pakistan 25 prosentista 35 prosenttiin ja Zimbabwe 15 prosentista 20 prosenttiin sekä kolme alennusta korvauksiin: Etiopia, Mosambik ja Uganda 35 prosentista 25 prosenttiin). 10 artiklan 2 kohta: Lisäkorvaus Vuonna 2002 komission päätöksillä maksettiin lisäkorvausta virkamiehille, joiden asemapaikka oli seuraavissa maissa: >TAULUKON PAIKKA> 11 ja 12 artikla: Palkanmaksua koskevat yksityiskohtaiset säännöt Vuonna 2002 virkamiehille maksettujen palkkojen maksuvaluuttojen prosenttijakauma oli seuraava: - 73 prosenttia virkamiehistä valitsi palkkansa euroina henkilöstösääntöjen liitteessä X olevan 11 artiklan mukaisesti; - 21,5 prosenttia virkamiehistä pyysi osan palkastaan paikallisena valuuttana. Heistä 45 prosenttia pyysi palkastaan paikallisena valuuttana liitteessä X olevan 12 artiklan soveltamista koskevissa sisäisissä ohjeissa vahvistetun enimmäismäärän (80 prosenttia), ja loput halusivat palkastaan 11-78 prosenttia paikallisena valuuttana. Japanissa enimmäismäärä oli vuonna 2002 edelleen 90 prosenttia henkilöstösääntöjen liitteessä X olevan 12 artiklan soveltamista koskevien sisäisten ohjeiden 1 artiklan 2 kohdan mukaisesti; - 5,5 prosenttia henkilöstöstä (Venäjällä, Ukrainassa, Serbiassa ja Kazakstanissa) pyysi asianmukaisten tositteiden perusteella osan palkastaan muuna kuin asemamaan valuuttana liitteessä X olevan 12 artiklan toisen kohdan mukaisesti. 13 artikla: Korjauskertoimet Neuvosto antoi 24. heinäkuuta 2002 asetuksen N:o 1522/2002 [1] 1 päivästä tammikuuta 2002 sovellettavista korjauskertoimista ja 15. tammikuuta 2003 asetuksen N:o 101/2003 [2] 1 päivästä heinäkuuta 2002 sovellettavista korjauskertoimista. [1] EYVL L 229, 27.8.2002, s. 1. [2] EYVL L 16, 22.1.2003, s. 1. Lisäksi komissio hyväksyi 20. marraskuuta 2002 [3] päätöksen kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2002 sovellettavista korjauskertoimista. [3] EYVL L 321, 26.11.2002, s. 45. 15 artikla: Koulutuslisät Koulutuslisiä maksettiin vuosina 2001-2002 kaikkiaan 3 815 860 euroa. Jos lasten koulutusmenot olivat erityisen korkeat, virkamiesten oli yhä mahdollista saada osa koulutuslisistä ennakkoon. Lukuvuodesta 2001-2002 ennakkoina maksetut määrät tasattiin annetuissa määräajoissa. Aikaisempien vuosien tapaan komissio antoi jenin korkean vaihtokurssin vuoksi niille Japanissa toimiville virkamiehille, joiden lapset kävivät siellä kansainvälistä koulua, luvan ylittää lukuvuotta 2001-2002 koskevien korvausten vuosittaisen enimmäismäärän. Lisäksi koulutuskulujen yleinen nousu ja euron epäedullinen valuuttakurssi suhteessa dollariin johtivat siihen, että komissio antoi luvan enimmäismäärän ylittämiseen muissakin asemapaikoissa. Kyseiset ylitykset sallittiin kuitenkin poikkeuksellisesti ja vain silloin, kun lapset seurasivat opetusta asemapaikan kansainvälisessä koulussa, jossa voi suorittaa eurooppalaisen tai kansainvälisen ylioppilastutkinnon kuten ranskalaisessa koulussa (Lycée français), englantilaisessa koulussa (British School), saksalaisessa koulussa (Deutsche Schule) tai amerikkalaisessa/kansainvälisessä koulussa. Kuten edellisenäkin vuonna lapsen koulunkäynnin jatkuvuus pyrittiin varmistamaan ilmoittamalla lapsi kansainväliseen kouluun. Tästä johtuen ja opintojen jatkuvuutta koskevan periaatteen mukaisesti neljälle henkilökierrossa mukana olevalle virkamiehelle sallittiin myös enimmäismäärän ylitys lukuvuonna 2001-2002. Enimmäismäärän ylitykset lukuvuonna 2001-2002 (Japani mukaan luettuna) nousivat yhteensä 195 875 euroon. 16 artikla: Asettautumis- ja jälleenasettautumiskorvaus Vuonna 2002 korvauksia maksettiin seuraavasti: - Lähetystöissä toimiville virkamiehille maksettiin 231 asettautumiskorvausta. Näistä 194 maksettiin euroina pankkitilille Belgiassa ja 37 asemamaan paikallisena valuuttana korjauskerrointa soveltaen sekä - 17:lle virkasuhteensa lopullisesti päättäneelle virkamiehelle maksettiin asettautumiskorvausta. Näistä kahdelle korvaus maksettiin euroina pankkitilille Belgiassa ja 15:lle korjauskerrointa soveltaen sen jäsenvaltion valuutassa, jonne asianomainen henkilö asettautui. Maksettu määrä on yhteensä 3 011 812,79 euroa, ja se jakautuu seuraavasti: - 2 155 105,49 euroa pankkitileille Belgiassa ja - 856 707,30 euroa paikallisena valuuttana korjauskerrointa soveltaen. 2 JAKSO: KULUJEN KORVAAMISTA KOSKEVAT SÄÄNNÖT 17 artikla: Irtaimiston muutosta aiheutuneiden kulujen ja todellisten asettautumiskulujen korvaaminen virkamiehelle, jolla ei ole enää toimielimen hänen käyttöönsä antamaa kalustettua asuntoa samassa asemapaikassa Artiklaa ei sovellettu vuonna 2002. 18 artikla: Tilapäinen asunto Vuonna 2002 tehtiin 318 tilapäisen asunnon myöntämispäätöstä (187 päätöstä vuonna 1998, 163 vuonna 1999, 195 vuonna 2000 ja 184 vuonna 2001). 19 artikla: Virka-auto/kilometrikorvaus Vuodelta 1996 peräisin olevia ja vuonna 1998 tarkistettuja ajoneuvon käyttöä koskevia sääntöjä sovelletaan edelleen. Kilometrikorvaus on pysynyt muuttumattomana (0,26 euroa/km ja maastoautot 0,36 euroa/km). 20 artikla: Virkistyslomista aiheutuvat matkakulut Virkistyslomista aiheutuvat matkakulut korvattiin asemapaikan ja komission määräämän virkistyslomapaikan välisiltä matkoilta. Jos virkamies viettää virkistyslomansa jossakin muualla, kulut korvataan vain komission määräämän paikan kulujen mukaisesti. Vuonna 2002 kulut olivat 494 129 euroa. 21 artikla: Henkilökohtaisten tavaroiden kuljetuksesta, muutosta ja irtaimen omaisuuden varastoinnista aiheutuvien kulujen korvaaminen Vuonna 2002 toteutettiin 358 muuttoa (266 muuttoa vuonna 1998, 237 vuonna 1999, 278 vuonna 2000 ja 324 vuonna 2001) vuonna 1997 tarkistettujen ja vuodesta 1998 sovellettujen henkilökohtaisten tavaroiden muuttoa koskevien sääntöjen perusteella. 23 artikla: Vuokran korvaaminen siinä tapauksessa, että virkamiehellä ei ole toimielimen hänen käyttöönsä antamaa asuntoa Tällä hetkellä 23 artiklaa sovelletaan 15 tapaukseen (10 tapausta vuonna 1999, 8 vuonna 2000 ja 7 vuonna 2001). 3 JAKSO: SOSIAALITURVA 24 artiklan 3 kohta: Terveyssyistä tapahtuva kotiinkuljetus kiireellisissä tai erittäin kiireellisissä tilanteissa Vuonna 2002 työterveyshuolto antoi luvan 24:ään terveyssyistä tapahtuvaan kotiinkuljetukseen, joista 19 oli kiireellistä ja viisi erittäin kiireellistä tilannetta. Kyseisistä 24 tapauksesta yhdeksän kulut suoritettiin vuonna 2002 yhteensä 34 314,16 eurolla. Lisäksi 18:aan vuoden 2001 tapaukseen liittyvät kulut, yhteensä 37 785,86 euroa, suoritettiin vuonna 2002. Lentosairaankuljetuksesta vastaavan SOS Air Ambulancen vuosimaksu vuodelle 2002 nousi 11 845 euroon. 25 artikla: Virkamiesten oikeudenomistajien tapaturmavakuutus Vuonna 2002 esitettiin kaksi virkamiesten oikeudenomistajien tapaturmavakuutukseen liittyvää korvaushakemusta. 6 LUKU: SIIRTYMÄMÄÄRÄYKSET 27 artikla: Palkkaa koskevat siirtymämääräykset Muistutettakoon, että tämän artiklan soveltaminen on rauennut lokakuusta 1992 alkaen. LIITE I VIRKISTYSLOMAOIKEUDESTA PÄÄTTÄMINEN (liitteessä X oleva 8 artikla) Voimaantulopäivä: 1. tammikuuta 2002 >TAULUKON PAIKKA> LIITE II ASEMAPAIKATJA ELINOLOSUHDEKORVAUKSEN MÄÄRÄT (liitteessä X oleva 10 artikla) Voimaantulopäivä: 1. tammikuuta 2002 (Fidzi ja Zimbabwe 1.1.2001, Singapore 1.11.2001, Kambodza, Nepal ja Paraguay 1.12.2001) >TAULUKON PAIKKA>